
Grozījumi Ministru kabineta 2024. gada 10. decembra noteikumos Nr. 807 "Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana Iekšlietu ministrijas sistēmas iestāžu un pašvaldību policijas institūciju ēkās" nolikums"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūgums salāgot anotācijas tekstu 5.lpp. "4. papildināt MK noteikumu 16.punktu ar jaunu 16.5. apakšpunktu, lai nodrošinātu, ka konkursa otrās kārtas ietvaros uz finansējumu nevar pretendēt tie projekti, kas ir iesniegti konkursa otrās kārtas ietvaros un Vides investīciju fonds ir pieņēmis lēmumu par projekta iesnieguma apstiprināšanu." ar noteikumu projekta 16.5 tekstu.
Piedāvātā redakcija
-
	Edvards Cīrulis (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 4.lpp. ir teksts "Noteikumu projektā ietvertais nosacījums par plānotā energoefektivitātes rādītājs apkurei samazināšanu no 45 kWh/m² gadā uz 65 kWh/m² gadā nesniegs valsts ieguldījumu ikgadējā 3 % renovētās platības mērķa aptvērumā, ko nepieciešams nodrošināt visām publiskām ēkām. 
Lūgums pārbaudīt, vai nav radusies kļūda tekstā. Ja teksts ir pareizs, tad lūgums anotācijā nenorādīt mērķus, kuru sasniegšanā netiks veikts ieguldījums, jo savādāk tas rada maldinošu priekštatu.
Piedāvātā redakcija
-
	Edvards Cīrulis (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Norādām, ka ierosinātie grozījumi 2. kārtā paredz sliktākus energoefektivitātes kritērijus nekā otrajā kārtā (piemēram, maksimālā robežvērtība enerģijas patēriņam apkurei uz ēkas aprēķina platību no 45 kWh/m2 tiek palielināta uz 65 kWh/m2), kas potenciāli varētu samazināt EKII atbalsta efektivitāti. Lūgums anotācijā detalizētāk skaidrot, kādēļ šāds lēmums ir pieņemts.
Norādām, ka EKII mērķis ir veicināt globālo klimata pārmaiņu novēršanu, pielāgošanos klimata pārmaiņu radītajām sekām un sekmēt siltumnīcefekta gāzu (SEG) emisiju samazināšanu. Savukārt EKII finansējums būtu jāizlieto pēc iespējas efektīvāk šī mērķa sasniegšanai. Līdz ar to, ja Iekšlietu ministrijas sistēmas iestāžu un pašvaldību policijas institūciju īpašumā, valdījumā vai lietošanā esošajās ēkās nav iespējams īstenot energoefektivitātes pasākumus, kas būtu vismaz 1. kārtas efektivitātes apjomā, aicinām izvērtēt iespēju paplašināt atbalstāmo mērķa grupu vai finansējumu novirzīt citiem SEG emisiju samazinošiem pasākumiem, kuri būtu efektīvāki.
Piedāvātā redakcija
-
	Edvards Cīrulis (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt anotācijas 3. sadaļas punktu “Cita informācija” ar norādi, ka noteikumu projekta grozījumiem nav ietekme uz valsts budžeta izdevumiem, jo netiek mainīts projektu konkursam pieejamais finansējuma apmērs.
 
Piedāvātā redakcija
-
	Ilze Kote (FM)



